**POUK NA DALJAVO – 1. RAZRED**

**Torek, 17. 3. 2020**

**Učiteljica Smiljana Krapež**

**MAT IN ŠPO**

**Zaporedja števil in poligon**

Iz papirja izreži 10 listov v velikosti tvoje beležke. Na liste napiši številke od 1 do 10 in jih nalepi na tla (tako kot jih imamo v razredu), ali jih položi na tla pred hišo in jih obteži s kamnom.

1. vaja : Postavi se h številki 1 in delaj korake od številke 1 do številke 10 in nazaj.

2. vaja: Skači po eni nogi od številke1 do številke 10 naprej in po drugi nogi nazaj.

3. vaja: Skači sonožno od številke 1 do številke 10 (naprej in nazaj).

4. vaja: Postavi se na številko 1 in preskakuj po dve številki naprej do deset in prav tako nazaj do1.

5.vaja: Postavi se na številko 2 in preskakuj po dve naprej do 10 in nato po dve nazaj do 2.

**Pri vseh teh vajah je pomembno da ob poskokih zraven šteješ!**

V nadaljevanju lahko posnemate gibanje mucke po vseh štirih od številke do številke, skačete zajčje poskoke ali pa se spremenite v pajke in hodite nazaj po rokah.

Da pa bodo vaje še bolj zanimive lahko okrog listkov s številkami vodite žogo naprej in nazaj.

Žogo z roko lepo odbijaj od tal od številke 1 do 10 , tako da žogo ob odboju loviš.

Za konec lahko žogo mečeš v zid pred hišo. Postavi se pet korakov proč od zidu. Meči z eno roko od sebe v zid in lovi z obema rokama k sebi. Poskusi vreči desetkrat zaporedno v zid in ob tem čim večkrat loviti žogo.

Liste s številkami pa lahko uporabijo starši tudi za to, da ti pokažejo številko na listu in ti določijo gibalno dejavnost. Na primer: ''Naredi sedem počepov, naredi pet sklec, teci tri kroge okrog hiše, deset krat zaploskaj, naredi osem predklonov… in za konec enkrat zavriskaj!''

**SLJ – 2. ŠOLSKI URI**

**PRAVLJICA/ Leopold Suhodolčan: Piko Dinozaver**

Nekateri pravljico o Piku Dinozavru že poznate.

Iz knjig, risank in filmov pa vsi veste, kako so

izgledale te ogromne in zanimive živali iz preteklosti. Nekateri znate tudi poimenovati različne vrste dinozavrov.

**STARŠI NAJ TI IZ BERILA NA STRANEH OD 26 DO 31 PREBEREJO PRALJICO O PIKU DINOZAVRU. ZBRANO POSLUŠAJ PRAVLJICO.**

Vprašanja zate:

Katero žival si je deček Benjamin želel?

Kako je izgledal pes iz sanj?

Nekega dne pa je na vogalu stolpnice zagledal vrvico in ko jo je začel vleči se je najprej prikazala glava, nato pa …

POVEJ PRAVLJICO SVOJIM STARŠEM.

Kaj pa če bi se Piko Dinozaver pojavil prav danes pred tvojo hišo? Bi ti bil prijetna družba v času, ko si doma in ni družbe vrstnikov? Kaj bi zanimivega počela? Bi šla na potep v gozd ali na bližnje hribe?

SVOJO PRAVLJICO NARIŠI V VELIK BREZČRTNI ZVEZEK SLJ. POVEJ JO SVOJIM STARŠEM.

**DODATNI POUK**

**MAT- PRIPRAVA NA TEKMOVANJE KENGURU**

Starši ti preberejo naloge iz pole za pripravo na tekmovanje Kenguru, ki si jo že dobil.

Pozorno poslušaj vsebino naloge in izberi pravilni odgovor med navedenimi rešitvami. Pravilni odgovor s črko napiši v razpredelnico na prvi strani.

Skupaj s starši preveri pravilnost rešitev.

Veliko uspeha pri učenju doma želim!